**Komló Város Önkormányzata Képviselő-testületének 6/2022. (V.27.) önkormányzati rendelete**

**az Önkormányzat 2021. évi pénzügyi tervének teljesítéséről**

Komló Város Önkormányzat Képviselő-testülete az Alaptörvény 32. cikk (2) bekezdésében kapott jogalkotói hatáskörében, az Alaptörvény 32. cikk (1) bekezdés f.) pontjában, a Magyarország helyi önkormányzatairól szóló 2011. évi CLXXXIX. törvény 111. § (2) bekezdésében, az Államháztartásról szóló 2011. évi CXCV. törvény 91. § (1)-(2) bekezdésében, a Helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (1) bekezdés k./ pontjában meghatározott feladatkörében eljárva, a következőket rendeli el:

**1. §**

(1) Az Önkormányzat 2021. évi költségvetés bevétele 10.228.075.994 Ft (eredeti előirányzata 10.462.129.323 Ft; módosított előirányzata 10.546.835.245 Ft).

(2) Az Önkormányzat 2021. évi költségvetés kiadása 6.069.016.986 Ft (eredeti előirányzata 10.462.129.323 Ft; módosított előirányzata 10.546.835.245 Ft).

(3) Az Önkormányzat kiadási és bevételi előirányzatait az 1. melléklet tartalmazza.

**2. §**

(1) Az Önkormányzat működési bevétele 4.371.806.207 Ft (eredeti előirányzata 4.191.691.039 Ft; módosított előirányzata 4.161.500.876 Ft).

(2) Az Önkormányzat működési kiadása 3.744.116.692 Ft (eredeti előirányzata 4.191.691.039 Ft; módosított előirányzata 4.161.500.876 Ft).

(3) Az Önkormányzat működési bevételeinek és kiadásainak részletezését a 2. melléklet tartalmazza.

**3. §**

(1) Az Önkormányzat felhalmozási bevétele 5.856.269.787 Ft (eredeti előirányzata 6.270.438.284 Ft; módosított előirányzata 6.385.334.369 Ft).

(2) Az Önkormányzat felhalmozási kiadása 2.324.900.294 Ft (eredeti előirányzata 6.270.438.284 Ft; módosított előirányzata 6.385.334.369 Ft).

(3) Az Önkormányzat felhalmozási bevételeit és kiadásait részletesen a 3. melléklet tartalmazza.

**4. §**

Az Önkormányzat 2021. évi gazdálkodásának mérlegét az 1. melléklet tartalmazza. Az egyszerűsített beszámolót 2022. május 31-ig közzé kell tenni.

**5. §**

Az Önkormányzat költségvetési szerveinek gazdálkodási adatait az 6. melléklet, rovatok szerinti bontásban a 7. melléklet tartalmazza.

**6. §**

A kormányzati funkciók szerinti feladatok költségvetési teljesítését a 8–9. melléklet (Komló Város Önkormányzat és Komlói Közös Önkormányzati Hivatal) tartalmazza.

**7. §**

(1) Az Önkormányzat költségvetési szerveinek maradványa 4.159.059.008 Ft, ezen belül működési célú maradványa 429.180.919 Ft, felhalmozási maradványa 3.729.878.089 Ft.

(2) Az Önkormányzat 2021. évi maradványából 4.085.054.262 Ft kötelezettséggel terhelt.

(3) Az Önkormányzat maradványának felhasználását a 14. melléklet tartalmazza.

**8. §**

A Képviselő-testület az intézményektől 61.201.019 Ft szabad maradványt a következők szerint vonja el: GESZ intézménytől 19.015.820 Ft, Komló Városi Óvodától 16.962.091 Ft, Könyvtártól 1.800.000 Ft, Közösségek Háza, Színház- és Hangversenyteremtől 8.939.526 Ft, Városgondnokságtól 4.249.975 Ft és Közös Önkormányzati Hivataltól 10.233.607 Ft.

**9. §**

(1) A működési, fejlesztési bevételek és kiadások részletes adatait a 2–4. melléklet tartalmazza.

(2) A felhalmozási célú kiadásokat feladatonként/célonként a 10. melléklet tartalmazza.

(3) Komló Város Önkormányzat 2021. évi EU-s projektjeinek bemutatását a 11. melléklet tartalmazza.

(4) A több éves kötelezettségvállalás értékét a 12. melléklet, a beruházási és fejlesztési hitelek állományát a 13. melléklet tartalmazza.

(5) Az átvett pénzeszközöket összegszerűen és név szerint kimutatva az 5. melléklet, az átadott pénzeszközöket összegszerűen és név szerint kimutatva a 15. melléklet tartalmazza.

(6) Az önkormányzat által adott közvetett támogatásokat a 16. melléklet tartalmazza.

(7) Az immateriális javak, tárgyi eszközök és üzemeltetésre, kezelésre átadott, koncesszióba adott vagyonkezelésbe vett eszközök állományának alakulását a 17. melléklet tartalmazza.

(8) Az ingatlanvagyon összesítőt a 18. melléklet tartalmazza.

(9) A részvények, részesedések, egyéb tartósan adott kölcsönök, követelések, kötelezettségek állományi értékét a 19–22. melléklet tartalmazzák.

(10) A kiküldött éves beszámolót a 23. melléklet tartalmazza.

**10. §**

Ez a rendelet a kihirdetését követő napon lép hatályba.

Komló, 2022. május 26.

dr. Vaskó Ernő Polics József

címzetes főjegyző polgármester

Végső előterjesztői indokolás

Az Államháztartásról szóló 2011. évi CXCV. törvény (továbbiakban Áht.) 91. § (1) bekezdése szerint „A helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő 30 napon belül, de legkésőbb a költségvetési évet követő 5. hónap utolsó napjáig hatályba lépjen.”  Az Áht. 87. §-a rendelkezik továbbá arról is, hogy a vagyonról és a költségvetés végrehajtásáról:

a számviteli jogszabályok szerinti éves költségvetési beszámolót

az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelő záró számadást kell készíteni.

A hivatkozott jogszabályban foglalt kötelezettség alapján az éves költségvetési beszámoló a Magyar Államkincstár felé benyújtásra és 2022. április 30-án jóváhagyásra került.

Komló Város Önkormányzat 2021. évi pénzügyi tervét az 9/2021.(III.10.) sz. önkormányzati rendelettel hagyta jóvá. Fő előirányzati összege 10.462.129.323 Ft, működési célú előirányzat 4.191.691.039 Ft, felhalmozási célú előirányzat 6.270.438.284 Ft, melyből 304.409.540 Ft volt a fejlesztési hiány.

A jóváhagyott költségvetés módosítására négy alkalommal került sor az elmúlt évben, ebből az utolsó idei visszamenőleges a 2022. évi költségvetés elfogadását megelőző módosítás volt. A 2021. december 31-i állapot szerinti módosított előirányzati főösszeg 10.546.835.245 Ft, melyből működési célú kiadási előirányzat 4.161.500.876 Ft, felhalmozási célú kiadási előirányzat 6.385.334.369 Ft.

Komló Város Önkormányzata 2021. évi költségvetését hitelfelvétel nélkül sikerült végrehajtani. Korábban felvett hitelek kapcsán 17.371.500 Ft törlesztés teljesült a 2021. évben. Így alakul ki a 2021. december 31-i 142.880.962 Ft-os hitelállomány, melyet a 13. melléklet szemléltet.

A 2021. évi költségvetés végrehajtásához nagyban hozzájárult a decemberben elnyert rendkívüli önkormányzati támogatás 202.198.309 Ft összege, melyből 193.775.260 Ft a Volánbusz Közlekedési Zrt. részére a helyi tömegközlekedés veszteség finanszírozására, illetve 8.423.049 Ft a Komlói Kistérség Többcélú Önkormányzati Társulás részére házi orvosi ügyeleti ellátás jogcímen átutalásra került.

A fentieken kívül a helyi adók többlete, egyéb bevételi többletek, előző évi maradvány igénybevétele, valamint a kiadási előirányzatok megtakarításaiból adódó előirányzat csökkentések, átcsoportosítások is hozzájárultak a hiány csökkentéséhez.